CELEX: C2007/269/128
Language: da
Date: 2007-11-10 00:00:00
Title: Sag F-71/07: Sag anlagt den 16. juli 2007 — Karatzoglou mod EAR

10.11.2007   
            
            
               DA
            
            
               Den Europæiske Unions Tidende
            
            
               C 269/70
            
         Sag anlagt den 16. juli 2007 — Karatzoglou mod EAR
   (Sag F-71/07)
   (2007/C 269/128)
   Processprog: engelsk
   Parter
   
      Sagsøger: Georgios Karatzoglou (Preveza, Grækenland) (ved lawyer S.A. Pappas)
   
      Sagsøgt: Det Europæiske Genopbygningsagentur (EAR)
   Sagsøgerens påstande
   
               —
            
            
               EAR tilpligtes at betale et beløb på 348 965,96 EUR i erstatning for den økonomiske skade, der er lidt som følge af den manglende fuldbyrdelse af dommen afsagt af Retten i Første Instans (Fjerde Afdeling) i sag T-471/04 (Georgios Karatzoglou mod Det Europæiske Genopbygningsagentur) (1).
            
         
               —
            
            
               EAR tilpligtes at betale et beløb på 100 000 EUR i erstatning for den ikke-økonomiske skade, som er lidt som følge af den manglende fuldbyrdelse af dommen i sag T-471/04.
            
         
               —
            
            
               EAR tilpligtes at betale et beløb på 100 000 EUR i erstatning for den ikke-økonomiske skade, der er blevet lidt som følge af den tjenstlige fejl som blev begået af EAR, da agenturet nægtede at træffe nogen konkret foranstaltning til fuldbyrdelse af dommen i sag T-471/04.
            
         
               —
            
            
               EAR tilpligtes at betale rente på 3 % af de ovennævnte beløb regnet fra offentliggørelsen af dommen i sag T-471/04.
            
         
               —
            
            
               EAR tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren gør i det væsentlige gældende, at EAR ved ikke at have truffet de nødvendige foranstaltninger til fuldbyrdelse af ovennævnte dom afsagt af Retten i Første Instans har tilsidesat artikel 233 EF.
   
      (1)  EFT C 96 af 22.4.2006, s. 13.